Uus konteinerrong kasvatab Eesti konkurentsivõimet Valgevene ja Ukraina ekspordi- ja impordivoogude teenindamisel, kuna ZUBR-i tariifid on märksa soodsamad raudteede tavatariifidest. Lisaks Valgevenesse suunduvate ja sealt pärinevate kaupade logistikale osutavad Eesti firmad Valgevene klientidele ka Venemaale suunduvate logistikaahelate juhtimise teenuseid. Samuti renditakse Valgevene Raudteele  Eestist vaguneid ja korraldatakse vedusid Valgevenesse läbi kolmandate riikide. Nimetatud teenused ei kasvata küll otseselt Eestit läbivaid kaubavoogusid, kuid teenitavad tulud kajastuvad meie logistikateenuste ekspordikäibes.